OpenLLM-France/wikimedia huggingface dataset:
# Joan Grimalt i Pocoví

Joan Grimalt Pocoví, conegut amb el sobrenom de Niu (Montuïri, 1907-1988) va ser un flabioler i mestre de cossiers que amb la seva tasca donà continuïtat a la dansa.
Nasqué el 28 de gener de 1907 dins una família amb tradició glosadora. Assistí els vespres a escola i desenvolupà oficis tan diversos com els de porquer, jardiner, pagès, carboner, tallador de pins, marjaler, picapedrer o empeltador. Mestre Joan Niu també practicà la glosa de picat i humorística, a més de tocar a la banda del poble. S'ha de destacar la seva amistat amb l'escriptor algaidí, resident a Montuïri, Pere Capellà.
L'amo Joan Niu entrà aproximadament amb tretze anys a ser ballador dels cossiers, però abans quan en tenia vuit ja havia après les tonades amb un veí seu que era mestre de la dansa. Construí un flabiol ell mateix i de manera autodidacta aprengué a tocar l'instrument, llavors quan fou necessari un nou sonador hi afegí el tambor i es convertí en el flabioler dels cossiers de Montuïri. La seva tasca com a continuador d'aquesta dansa en els difícils anys del Franquisme, especialment quan pobles veïns perdien la tradició, va fer que fos considerat el revitalitzador dels cossiers.
L'octubre de 1979 va rebre un homenatge al seu poble natal amb un concert de la banda de música i l'actuació dels cossiers, també el carrer on va viure s'anomena "Carrers des cossiers". Morí el 14 d'abril de 1988 i en el funeral de l'endemà els cossiers ballaren de paisà davant les seves despulles a la Plaça Major on el poble l'acomiadava. Aquest és un fet totalment inèdit i només s'ha repetit en el funeral del pare Martorell

## Referències

* 1 2 3 MIRALLES MONSERRAT Joan: "Joan Grimalt Pocoví ("Niu") Flabioler músic i mestre de cossiers 1907-1988" Bona Pau Agost 1988 Montuïri
# Open de Nice Côte d'Azur 2015

El Torneig de Niça 2015, oficialment conegut com a Open de Nice Côte d'Azur 2015, és una competició tennística professional que es juga sobre terra batuda i està inclosa en les sèries 250 de l'ATP. La 31a edició del torneig es va celebrar entre el 17 i el 23 de maig de 2015 al Nice Lawn Tennis Club de Niça, França.
El tennista austríac Dominic Thiem va guanyar el primer títol individual de la seva carrera.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | G. Simon | 6$^0$ | 6⁵ | |
| | J. Duckworth | 7 | 7 | | | J. Duckworth | 3 | 6$^3$ |
| | B. Ćorić | 7 | 6 | | | B. Ćorić | 6 | 7 |
| Q | G. Mina | 6$^4$ | 3 | | | | | | | B. Ćorić | 4 | 3 |
| 4 | L. Mayer | 6 | 6 | | | | | | 4 | L. Mayer | 6 | 6 |
| WC | L. Pouille | 4 | 0 | | 4 | L. Mayer | 6 | 6 | | | | |
| | S. Querrey | 3 | 1 | | 8 | J. Mónaco | 3 | 4 | | | | |
| 8 | J. Mónaco | 6 | 6 | | | | | | | | | | 4 | L. Mayer | 7 | 5 | 6² |
| 6 | N. Kyrgios | 3 | r | | | | | | | | | | | D. Thiem | 6$^8$ | 7 | 7 |
| | D. Thiem | 4 | | | | D. Thiem | 6 | 6 | | | | |
| | A. Dolgopòlov | 5 | 6 | 1 | 3 | E. Gulbis | 2 | 4 | | | | |
| 3 | E. Gulbis | 7 | 4 | 6 | | | | | | D. Thiem | 7 | 6 |
| | D. Lajović | 6 | 4 | 7 | | | | | 2 | J. Isner | 6⁵ | 3 |
| | P. Carreño Busta | 3 | 6 | 5 | | D. Lajović | 6$^3$ | 4 | | | | |
| | S. Johnson | 6$^3$ | 6 | 3 | 2 | J. Isner | 7 | 6 |
| 2 | J. Isner | 7 | 4 | 6 | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | Jean-Julien Rojer Horia Tecău | 6 | 7 | |
| | Roberto Maytín Andrés Molteni | 3 | 6⁶ | | 1 | Jean-Julien Rojer Horia Tecău | 6 | 7 |
| | Guillermo Durán Máximo González | 5 | 6 | [10] | | Guillermo Durán Máximo González | 3 | 5 |
| | Chris Guccione André Sá | 7 | 4 | [4] | | | | | 1 | Jean-Julien Rojer Horia Tecău | 6$^4$ | 6 | [8] |
| | Mate Pavić Michael Venus | 6 | 6 | | | | | | | Mate Pavić Michael Venus | 7 | 2 | [10] |
| 4 | David Marrero Aisam-ul-Haq Qureshi | 3 | 3 | | | Mate Pavić Michael Venus | 6 | 7 |
| | Martin Emmrich Andreas Siljeström | 6$^3$ | 6 | [10] | | Martin Emmrich Andreas Siljeström | 2 | 6$^7$ |
| 2 | Daniel Nestor Alexander Peya | 7 | 3 | [8] | | | | |

## Enllaços externs

* Web oficial (francès) (anglès)
* Quadre individual masculí PDF
* Quadre dobles masculins PDF
Niça :
1970
1971
1972
1973
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
2010
2011
2012
2013
2014
2015
2016 :
ATP World Tour 2015
< 2014
2016 > :
ATP World Tour Finals, Londres :
# 1668
## Esdeveniments

* El Tractat de Lisboa reconeix la independència de Portugal de la Monarquia castellana.
* 2 de maig - acaba la Guerra de Devolució entre Espanya i França, pel control dels Països Baixos espanyols.
* 2 de juny - Aquisgrà (Sacre Imperi Romanogermànic): se signa el Tractat d'Aquisgrà.
* 30 de juny - un grup de conspiradors reunits a Chesterfield, al comtat de Derby, van preparar el derrocament del rei Jaume II i la seva substitució per la seva filla Maria i el seu marit Guillem d'Orange, protestants, per atacar el perill que representava una dinastia catòlica a l'Anglaterra anglicana. Arran d'aquesta revolució, anomenada Gloriosa pels defensors dels drets del Parlament i contraris a l'absolutisme, els whig, Guillem d'Orange va signar el Bill of Rights el desembre de 1689, que atorgava al Parlament el dret de vot de contribucions i la llibertat d'expressió. D'aquesta forma, la monarquia absoluta va deixar pas a la monarquia constitucional.
* 25 de juliol - Shandong (Xina): Un terratrèmol de magnitud 8,5 en l'escala de magnitud de moment deixa 43.000-50.000 morts.
* 17 d'agost - Anatòlia (Turquia): Un terratrèmol de magnitud 8 en l'escala de magnitud de moment deixa 8.000 morts.

## Naixements
### Països catalans

* 2 de febrer - Pla d'Urgell: Magdalena Rialp i Safont, religiosa i venerable

### Món

* 5 de gener - Frankfurtː Johanna Helena Herolt, pintora alemanya especialitzada en flors i insectes (m. 1730).
* 8 de maig - Morbihan (Bretanya, França): Alain-René Lesage, novel·lista i dramaturg francès (m. 1747)June 23 –
* 23 de maig -Tongcheng, Zongyang, Anhui (Xina): Fang Bao (1668-1749) escriptor, poeta, acadèmic i filòsof xinès durant la primera etapa de la dinastia Qing (m. 1749).
* 23 de juny - Nàpols: Giambattista Vico, filòsof i historiador italià (m. 1744).
* 10 de novembre - París: François Couperin, compositor
* 11 de novembre - Leipzig: Johann Albert Fabricius, bibliògraf.
* Ismail Beligh, historiador i poeta otomà.

## Necrològiques

* Antoon Gheringh
* Ciutat de Mèxic: Diego Rodríguez, matemàtic, astrònom i innovador tecnològic

## Referències

* ↑ «Notícia: Efemèrides». El Punt Avui, 09-06-2030. [Consulta: 23 desembre 2011].
* ↑ de Beer, Astrid. «Graff, Johanna Helena (1668-1730)». Huygens Instituut.
* ↑ Chaussende, Damien, 1977- .... La Chine au XVIIIe siècle : l'apogée de l'empire sino-mandchou des Qing. París: Les Belles lettres, impr. 2013. ISBN 978-2-251-41051-7.
# Mackmyra

Mackmyra (de nom complet Mackmyra Svensk Whisky AB), és una destil·leria sueca de whisky pur de malt. Rep el nom del poble de Mackmyra on es va establir la primera destil·leria, prop de Valbo, al sud-oest de Gävle. El topònim se sol derivat dels noms suecs nattflyn (noctúids) i de myr. Avui en dia els noctúids han desaparegut gairebé de l'actual Mackmyra, degut al rebrot progressiu del sòl resultat del desglaç de la capa de gel fa 10.000 anys.
Mackmyra Svensk Whisky AB és una empresa de capital obert, la qual des del desembre de 2011 cotitza al mercat d’inversions alternatives NASDAQ OMX. L'empresa compta amb uns 45 empleats amb uns ingressos anuals d’uns 100 milions de corones sueques i el seu principal accionista és la cooperativa de pagesos Lantmännen.

## Productes

Gamma estàndard
* The First Edition (Grau alcohòlic 46.1%) -Introduït el 2008, i el primer whisky suec produït en gran volum des del Skeppets Whisky.
* Mackmyra Brukswhisky (Grau alcohòlic 41.1%) – Introduït el 2010, i venut internacionalment com a The Swedish Whisky.
* Mackmyra Svensk Rök (Grau alcohòlic 46.1%) – Introduït el 2013, i el primer whisky suec pur de malt amb aroma fumat.
Edicions especials
* Mackmyra Midvinter – Una edició limitada emesa el novembre de 2013.
* Mackmyra Midnattssol - Una edició limitada emesa el maig de 2014.
* Mackmyra Moment – Una sèrie de whisky de barril triada a mà i seleccionada pel mestre mesclador.
* Mackmyra Reserve – Un whisky d’un sol barril fet per encàrrec i emmagatzemat en bótes de 30 litres. El client tria la recepta i el tipus de barrica.
* Mackmyra 10 år – Whisky de 10 anys d'edició limitada.
Empotellats d'edició especial
* Mackmyra Preludium – 2006-2007
* Mackmyra Privus – 2006
* Mackmyra Special – 2008-2013
Altres licors
* Vit Hund (Grau alcohòlic 46.1%) - Un whisky cru sense madurar.
* Bee (Grau alcohòlic 22%) - Un whisky amb licor de mel.

## Referències

* ↑ «Welcome to Mackmyra Bruk» (en anglès). Mackmyrabruk. [Consulta: 2 gener 2021].
* ↑ «Resa till Mackmyra destilleri» (en suec). Mackmyra Svensk whisky. Arxivat de l'original el 2 de gener 2014. [Consulta: 2 gener 2021].
* ↑ Gustafsson, Katarina «Mackmyra ska till börsen» (en suec). Expressen, 01-01-2014 [Consulta: 2 gener 2021].
* ↑ «Mackmyra Svensk Whisky» (en suec). Avanza. Arxivat de l'original el 2 de gener 2014. [Consulta: 2 gener 2021].
* 1 2 3 4 «Whisky» (en suec). Mackmyra. [Consulta: 2 gener 2021].
* 1 2 3 4 «Products» (en anglès). Wayback Machine. Arxivat de l'original el 2 de gener 2014. [Consulta: 2 gener 2021].
* ↑ «Mackmyra Reserve» (en anglès). Wayback Machine. Arxivat de l'original el 2 de gener 2014. [Consulta: 2 gener 2021].
* ↑ «10-årig Mackmyra whisky äntligen här!» (en suec). Archive today. Arxivat de l'original el 18 de maig 2014. [Consulta: 2 gener 2021].

## Enllaços externs

* Mackmyra - Lloc web oficial
# Ozolnieki

El municipi d'Ozolnieki (en letó: Ozolnieku novads) és un dels 110 municipis de Letònia, que es troba localitzat al centre del país bàltic, i que té com a capital la localitat d'Ozolnieki. El municipi va ser creat l'any 2003 després d'una reorganització territorial.

## Ciutats i zones rurals

* Cenu pagasts (zona rural)
** Āne
** Brankas
** Cena
** Dalbe
** Jaunpēternieki
** Tetele
* Ozolnieku pagasts (zona rural)
** Ozolnieki
* Sidrabenes pagasts (zona rural)
** Auči
** Emburga
** Garoza
** Plāņi
** Renceles
** Sidrabene

## Població i territori

Té una població de 10.237 persones (2009). la superfície És uns 286,2 kilòmetres quadrats, i la densitat poblacional és de 35,77 habitants per kilòmetre quadrat.

## Referències

* 1 2 «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 23 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 23 gener 2015].
# Una galleda de sang

Una galleda de sang (títol original en anglès: A Bucket of Blood) és una pel·lícula de terror dirigida per Roger Corman el 1959. Ha estat doblada al català.

## Argument

Walter, un servidor que treballa a "La Porta Groga", un cafè freqüentat per beatniks, és subjugat pel discurs d'un poeta. De tornada a casa seva, sentint-se l'ànima d'un artista, decideix fer un retrat en argila de la Clara de qui està enamorat, però no té cap talent. Sent miolar el gat de la seva llogatera que s'ha quedat atrapat al seu mur. Intentant desallotjar-lo amb un ganivet, el mata accidentalment.
Obcecat per la idea de convertir-se en un artista reconegut, recobreix d'argila el cadàver del gat, deixant-hi el ganivet plantat, i ensenya la seva «creació» a Leonard, el seu patró. Aquest accepta exposar l'escultura al cafè, esperant treure'n algun benefici. Aviat, Walter és aclamat pels clients que l'apressen a fer altres escultures ...
La pel·lícula ha caigut en el domini públic i s'ha beneficiat així d'una àmplia difusió en vídeo. Un remake televisat es va fer el 1995 amb Anthony Michael Hall en el paper principal. Una galleda de sang marca el començament de la col·laboració de Corman amb el guionista Charles B. Griffith que trobarà per a dues altres paròdies de pel·lícules de terror: The Little Shop of Horrors (1960) i Creature from the Haunted Sea (1961).
El nom del personatge principal, Walter Paisley, sera dut per l'actor Dick Miller a moltes altres pel·lícules, com en una mena de picada d'ull, especialment a The Howlings (1981) i The Fourth Dimension (1983).

## Repartiment

* Dick Miller: Walter Paisley
* Barboura Morris: Carla
* Antony Carbone: Leonard de Santis
* Julian Burton: Maxwell H. Brock
* Ed Nelson: Art Lacroix
* John Brinkley: Will
* John Herman Shaner: Oscar
* Judy Bamber: Alice
* Myrtle Vail: Sra. Surchart
* Bert Convy: Louis "Lou" Raby
* Jhean Burton: Naolia
* Bruno VeSota: el col·leccionista d'art
* Lynn Storey: Sylvia
* Alex Hassilev: el guitarrista

## Referències

* ↑ esadir.cat. Una galleda de sang. esadir.cat.
* ↑ «A bucket of blood» (en anglès). The New York Times.
# Capella d'hivern

La Capella d'hivern és una obra de la Vall de Boí (Alta Ribagorça) protegida com a Bé Cultural d'Interès Local.

## Descripció

Edifici de planta rectangular, cobert a dues aigües, amb una petita campana que corona la façana lateral, dalt del carener.
El portal d'accés és a la façana sud, que també té tres finestres altes a nivell de planta baixa.
A la façana lateral, entre les diverses finestres de la planta baixa i del pis, hi destaca la finestra circular del costat dret.
Crida l'atenció que la planta baixa està destinada a capella i el pis, de dimensions més petites, pertany a la veïna Casa Tenda.

## Referències

* 1 2 3 4 «Capella d'hivern». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Saint-Prix (Saona i Loira)

Saint-Prix és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 213 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 292 | 341 | 332 | 237 | 225 | 225 | 213 |
| A partir de 1990: Població sense dobles comptes |||||||
# Joan Güell i Serra

Joan Güell i Serra (Vimbodí i Poblet, 1988) és un polític català, diputat al Parlament de Catalunya en la IX legislatura.
Estudià dret a la Universitat Rovira i Virgili. Militant de la Joventut Nacionalista de Catalunya, amb només 22 anys va substituir el març de 2011 en el seu escó Josep Poblet i Tous, escollit a les eleccions al Parlament de Catalunya de 2010. Fins al final de la legislatura fou secretari de la Mesa de la Comissió de Justícia del parlament de Catalunya.
A les eleccions municipals espanyoles de 2015 fou escollit alcalde de Vimbodí i Poblet per majoria absoluta encapçalant una llista formada per CiU i alguns independents.

## Referències

* ↑ Poblet renuncia al Parlamento autonómico y su escaño lo ocupará un joven de 22 años Vozbcn.com, 25 de febrer de 2011
* ↑ «Parlament de Catalunya». Arxivat de l'original el 2015-09-24. [Consulta: 17 agost 2015].
* ↑ Joan Güell encapçala la llista de CiU a Vimbodí i Poblet, naciodigital.cat, 10 d'abril de 2015
* ↑ Composició del ple de Vimbodí i Poblet 2015 Arxivat 2016-03-03 a Wayback Machine., municat.gencat
# Vieneseria

S'entén per vieneseria, eixuts o quemullars els productes de fleca elaborats amb una pasta fermentada o fullada, i a la qual s'afegeixen altres ingredients com ara sucre, greixos (mantega, saïm o margarina) llet o ous. Amb un origen en la tradició fornera de Viena, a Àustria, les vieneseries inclouen peces de brioixeria com el croissant, la canya dolça de xocolata o de crema i el pain aux raisins, així com i el pa de Viena i els brioixos.
Les vieneseries van aparèixer entorn del 1840 a París per mà d'August Zang, un oficial austríac que, juntament amb obrers forners vienesos, va obrir una fleca on fabricava un pa fermentat per la primera vegada únicament amb llevats. Aquest nou tipus de panificació va tenir un succés immediat i es va estendre sota el nom de "pa vienès". Es considerava com un pa de luxe i la seva fabricació va restar limitada fins a la seva popularització al segle xx.

## Referències

* ↑ «Viennoiserie» (en francès). Centre national de ressources textuelles et lexicales. [Consulta: 2 octubre 2021].
* ↑ Historía de la panadería - época contemporánea. en Boulangerie.net. Consultado el 31 de mayo de 2014. (en francés)
# Rocs de la Serra

Els Rocs de la Serra és una muntanya de 1.375,8 metres d'altitud que es troba en el terme de Tremp, dins de l'antic municipi ribagorçà de Sapeira, ara annexat a Tremp, del Pallars Jussà. És a prop de l'antic termenal amb Gurp de la Conca.
És al vessant ribagorçà del lloc on s'uneixen les serres de Gurp i Castellet, al capdamunt del barranc de Turmeda.
# Margarida del Regne Unit

Margarida del Regne Unit és el nom dels següents personatges:
* Margarida del Regne Unit (princesa hereva de Suècia) (1882 - 1920).
* Margarida del Regne Unit (comtessa de Snowdon) (1930 - 2002).
# Capità Planeta (personatge)

Capità Planeta és el personatge titular en la sèrie de televisió de Capità Planeta i els Planetaris. A l'inici de la sèrie, Gaia reuneix un grup de joves de diversos continents i nacions. Quan els planetaris combinen els seus poders per convocar el guerrer elemental, aquesta encarnació pren l'aparença d'un superheroi, que s'anomena "Capità Planeta".

## Paper dins la sèrie

En situacions en les quals els Planetaris no poden resoldre sols els reptes, poden combinar els seus poders per convocar el Capità Planeta, que és un androide superheroi hologràfic que posseeix tots els poders dels Planetaris magnificats, entre ells el vol. Un cop finalitzat el seu treball, el Capità Planeta torna al planeta on presumptament hi habita acomiadant-se dels espectadors amb el missatge: "El poder és teu!"
Planeta normalment només es manifesta per fer front a la crisi més gran i després se'n va, però algunes històries l'han mostrat existent més enllà d'aquests moments, com quan va ser apel·lat mentre Kwame i Ma-Ti estaven a l'espai, amb el resultat que l'energia dels seus anells que van crear el superheroi Planeta no van poder tornar al seu origen, i Planeta es va veure obligat a operar a nivell humà, tot requerint una palanca i claus d'unes manilles per rescatar la resta de l'equip.
Capità Planeta mostra un irònic sentit de l'humor i sovint utilitza jocs de paraules mentre va burlant-se de l'elenc de dolents de la sèrie.
La feblesa del Capità Planeta és ser sotmès als efectes de la contaminació.
El 27 de juny de 2013, Sony Pictures va anunciar que treballaven en una pel·lícula basada en Captain Planet.

## Doblatges

La veu original en anglès estatunidenc del Capità Planeta és de James Coburn.

## Referències

* ↑ «Captain Planet - Character » Captain Planet appears in 15 issues.» (en anglès). Comic Vine. Arxivat de l'original el 19-3-2016. [Consulta: 16 agost 2020].
* ↑ «Sony developing Captain Planet and the Planeteers movie» (en anglès). flickeringmyth, 28-06-2013. [Consulta: 16 agost 2020].
* ↑ Lussier, Germain. «Sony Moving Forward With a ‘Captain Planet’ Movie» (en anglès). slashfilm, 27-06-2013. Arxivat de l'original el 9-11-2019. [Consulta: 16 agost 2020].
# Règim senyorial

El règim senyorial o senyoriu és una manera d'organització social que es va desenvolupar en l'època medieval a Europa, sobretot a Espanya. Es tracta d'una institució semblant al feudalisme, encara que amb certes diferències, i fou abolida al segle xix.
# Paraliparis bathybius

Paraliparis bathybius és una espècie de peix pertanyent a la família dels lipàrids.

## Descripció

* Fa 25,3 cm de llargària màxima.

## Alimentació

Menja amfípodes pelàgics, gastròpodes bentònics i Mysida.

## Depredadors

A Noruega és depredat per Lycodes frigidus.

## Hàbitat

És un peix marí i batidemersal que viu entre 20 i 4.009 m de fondària (normalment, entre 1.000 i 1.850).

## Distribució geogràfica

Es troba al Canadà, les illes Fèroe, Groenlàndia, Islàndia, Irlanda i Noruega.

## Observacions

És inofensiu per als humans.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Collett, R., 1879. Fiske fra Nordhavs-Expeditionens sidste Togt, Sommeren 1878. Forhandlinger i Videnskabs-selskabet i Christiania (for 1878) Núm. 14: 1-106.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Stein, D.L. i K.W. Able, 1986. Liparididae. P. 1275-1283. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the North-eastern Atlantic and the Mediterranean. UNESCO, París. Vol. III.
* ↑ Stein, D.L. i K.W. Able, 1986.
* ↑ FishBase (anglès)
* ↑ Parin, N.V., V.V. Fedorov i B.A. Sheiko, 2002. An annotated catalogue of fish-like vertebrates and fishes of the seas of Russia and adjacent countries: Part 2. Order Scorpaeniformes. J. Ichthyol. 42(Suppl.1):S60-S135.

## Enllaços externs

* AQUATAB
# 349 aC

El 349 aC va ser un any del calendari romà pre-julià. En temps de la República i de l'Imperi Romà, era conegut com a any del consolat de Camil i Cras (o, més rarament, any 405 ab urbe condita o de la Fundació de Roma). L'ús del nom «349 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Imperi Persa

* Mentor de Rodes va fer un gran servei al rei de Pèrsia Artaxerxes II en la guerra contra el faraó rebel Nectabeu II d'Egipte i quan s'acaba la guerra aquest any, el rei persa ofereix a Mentor el comandament de les forces contra els sàtrapes rebels de l'Anatòlia.

### Antiga Grècia

* Olint, a la península Calcídica, resisteix els atacs de Filip II de Macedònia. Rep l'ajuda d'Atenes, i Demòstenes fa tres discursos polítics (les Olintíaques), que aconsegueixen més suport per a Olint.
* Cares, estrateg atenenc, és nomenat general dels mercenaris enviats per Atenes en socors d'Olint, però sembla que té una actuació molt limitada i el comandament passa a Caridem.

### Antiga Roma

* Luci Furi Camil i Api Claudi Cras són elegits consols romans.
* L'any anterior (350 aC) Furi Camil va ser nomenat dictador per tal de dirigir els comicis, i es va oposar al nomenament de cònsols plebeus. El senat, agraït, aconsegueix que sigui elegit cònsol aquest any, i Camil tria per col·lega a Api Claudi Cras. Però quan Cras es prepara per la guerra contra els gals, es mor. Camil queda com a cònsol únic, i dirigeix la guerra. Deixa dues legions per protegir la ciutat i les altres vuit les reparteix entre ell mateix i el pretor Pinari Natta que havia de protegir la costa contra els pirates grecs que en aquest moments infestaven el Latium. Amb les seves 4 legions Camil derrota els gals i els empeny cap a la Pulla.
* Marc Valeri Corvus, magistrat romà, és tribú militar a l'exèrcit del cònsol Luci Furi Camil en la campanya contra els gals. Segons la llegenda, abans de començar la batalla, un dels guerrers gals, de mida gegantina, desafia als romans a lluitar contra ell en combat singular i Valeri Corvus accepta. Mentre s'aproximen l'un a l'altre un corb va a parar al seu escut i quan el gal ataca, el corb aixeca el vol cap a la seva cara moment que Valeri aprofita per travessar-lo amb l'espasa. A la batalla que segueix els gals són derrotats.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XVI, 52
* ↑ Plutarc. Vides paral·leles: Demòstenes, XXI, 12
* ↑ Diodor de Sicília. Biblioteca històrica, XVI, 53
* ↑ Titus Livi. Ab Urbe Condita, VII, 24
* ↑ Titus Livi. Ab Urbe Condita, VII, 25-26
* ↑ Titus Livi, Ab Urbe Condita, VII, 26, 1-5